Λιμάνι του Τάλιν

Ο Οργανισμός Λιμένος του Τάλιν είναι μια κρατική επιχείρηση που κατέχει τη διαχείριση πέντε επιμέρους λιμενικών εγκαταστάσεων (δύο από αυτές βρίσκονται στο Τάλιν):

 Επιβατικό Λιμάνι του Τάλιν / Λιμάνι της Παλιάς Πόλης (Vanasadam) – Το μεγαλύτερο λιμάνι επιβατών στην Εσθονία. Βρίσκεται στο κέντρο του Τάλιν και αποτελεί ένα από τα πιο πολυσύχναστα λιμάνια επιβατών της Βαλτικής Θάλασσας
 Λιμάνι Μούγκα – Το μεγαλύτερο λιμάνι φορτοεκφόρτωσης εμπορευμάτων στην Εσθονία Βρίσκεται στο Μάαρντου, 13 χιλιόμετρα βορειοανατολικά του κέντρου του Τάλινhttps://www.findaport.com/port-of-muuga-harbourhttps://www.ts.ee/en/muuga-harbour/
 Νότιο Λιμάνι Παλντίσκι – Ένα λιμάνι φορτοεκφόρτωσης εμπορευμάτων στο Παλντίσκι, 40 χιλιόμετρα δυτικά του Τάλινhttps://www.ts.ee/en/paldiski-south-harbour/
 Λιμάνι Παλτζασάρε – Ένα μικρό λιμάνι εμπορευμάτων, που βρίσκεται λίγα χιλιόμετρα βορειοδυτικά του κέντρου του Τάλιν στο Παλτζασάρεhttps://www.ts.ee/en/paljassaare-harbour/
 Λιμάνι Σάαρεμαα – Ένα λιμάνι μεταφοράς επιβατών στο χωριό Νίνασε του νησιού Σάαρεμααhttps://www.ts.ee/en/saaremaa-harbour/

Τον Οκτώβριο του 2016, η θυγατρική εταιρεία του Οργανισμού Λιμένος του Τάλιν, η TS Laevad, ανέλαβε την εκμετάλλευση των ακτοπλοϊκών δρομολογίων μεταξύ της εσθονικής ηπειρωτικής χώρας και των νησιών Σάαρεμαα και Χιίουμαα. Παράλληλα η θυγατρική του οργανισμού, OÜ TS Shipping, έχει την ιδιοκτησία και διαχείριση του παγοθραυστικού MSV Botnica.https://container-news.com/subsidiary-port-tallin-botnica/

Στις 29 Σεπτεμβρίου 2017, στην Ψηφιακή Σύνοδο κορυφής της Ευρωπαϊκής Ένωσης στο Τάλιν, ανακοινώθηκε η συνεργασία των εταιρειών Ericsson, Intel και Telia Estonia προκειμένου να ενεργοποιηθεί το πρώτο δημόσιο δίκτυο 5G στην Ευρώπη στο επιβατικό λιμάνι του Τάλιν και τη χρήση του από τους επιβάτες των κρουαζιεροπλοίων της ναυτιλιακής εταιρείας Tallink.https://disruptive.asia/telia-ericsson-intel-5g-estonia/

Το 2018, ο Οργανισμός Λιμένος του Τάλιν εισήχθη στο ομώνυμο Χρηματιστήριο της πόλης. Ήταν η πρώτη φορά, μετά από σχεδόν 20 χρόνια, που μια κρατική επιχείρηση στην Εσθονία εισερχόταν στην αγορά αξιών. Γινόταν επίσης η 2η μεγαλύτερη IPO σε αριθμό ιδιωτών επενδυτών που συμμετείχαν. Η Δημοκρατία της Εσθονίας παραμένει ως σήμερα ο μεγαλύτερος μέτοχος του Οργανισμού Λιμένος του Τάλιν, καθώς κατέχει το 67% της εταιρείας."Port of Tallinn surges nearly 20% minutes after trading begins" ERR, 13 Ιουνίου 2018.

Παραπομπές

Εξωτερικοί σύνδεσμοι

Κατηγορία:Τάλιν
Ταλιν